CELEX: 62012TN0122
Language: hu
Date: 2012-03-19 00:00:00
Title: T-122/12. sz. ügy: 2012. március 19-én benyújtott kereset — ActionSportGames kontra OHIM

9.6.2012   
            
            
               HU
            
            
               Az Európai Unió Hivatalos Lapja
            
            
               C 165/23
            
         2012. március 19-én benyújtott kereset — ActionSportGames kontra OHIM
   (T-122/12. sz. ügy)
   2012/C 165/39
   A keresetlevél nyelve: dán
   
      Felek
   
   
      Felperes: ActionSportGames A/S (Humlebæk, Dánia) (képviselő: W. Rebernik ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: FN Herstal SA (Herstal, Belgium)
   
      Kereseti kérelmek
   
   A felperes azt kéri, hogy a Törvényszék
   
               —
            
            
               helyezze hatályon kívül az alperes 2012. január 12-én az R 2096/2010-1. sz. ügyben hozott határozatát;
            
         
               —
            
            
               hagyja helyben a felszólalási osztály 2010. szeptember 24-én hozott határozatát B 1 344 904. sz. ügy);
            
         
               —
            
            
               az alperest kötelezze a költségek viselésére.
            
         
      Jogalapok és fontosabb érvek
   
   
      A közösségi védjegy bejelentője: ActionSportGames A/S.
   
      Az érintett közösségi védjegy: a „SCAR” szóvédjegy a 28. osztályba tartozó áruk vonatkozásában — 5 750 054. sz. közösségi védjegybejelentés.
   
      A felszólalási eljárásban hivatkozott védjegy vagy megjelölés jogosultja: FN Herstal SA.
   
      A hivatkozott védjegy vagy megjelölés: a „SCAR” lajstromozatlan belga szóvédjegy a 13. és 28. osztályba tartozó áruk vonatkozásában.
   
      A felszólalási osztály határozata: a felszólalási osztály a felszólalást elutasította.
   
      A fellebbezési tanács határozata: a fellebbezési tanács a felszólalási osztály határozatát hatályon kívül helyezte és visszautalta az ügyet a felszólalási osztály elé.
   
      Jogalapok: A felperes szerint az ütköző védjegyek között nem áll fenn az összetévesztés veszélye, mivel a szóban forgó áruk lényegesen különbözőek, mert az FN Herstal árui katonai célra használt valódi lőfegyverek, míg a felperes árui sport és játék céljára használt utánzatok.